
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2056 

18 Σεπτεμβρίου 2015 


ΑΠΟΦΑΣΕΙ Σ 

Αριθμ. απόφ. 174/2015 

Έγκριση κανονισμού λειτουργίας των λαϊκών αγορών 
Μητροπολιτικής Ενότητας Θεσσαλονίκης. 

ΤΟ ΠΕΡΙΦΕΡΕΙΑΚΟ ΣΥΜΒΟΥΛΙΟ 
ΚΕΝΤΡΙΚΗΣ ΜΑΚΕΔΟΝΙΑΣ 

(Συνεδρίαση 12η/31.8.2015) 

Έχοντας υπόψη: 

1) Τις διατάξεις του άρθρου 3 του Ν. 4264/15-5-2015 
(ΦΕΚ 265 τ.Α'). 

2) Την με αρ. Πρωτ. 347198/736/4-8-2015 εισήγηση του 
Αντιπεριφερειάρχη Επιχειρηματικότητας, Ανταγωνιστι¬ 
κότητας και Περιβάλλοντος της Π.Κ.Μ. 

3) Τις διατάξεις των άρθρων 5 και 7 παρ. 2 περ. β του 
Ν. 3469/2006 (ΦΕΚ 131 /Α'/28.06.2006 «Εθνικό Τ υπογραφείο - 
Εφημερίδα της Κυβερνήσεως και λοιπές διατάξεις»). 

4) Το γεγονός ότι από τις ανωτέρω διατάξεις δεν 
προκύπτει δαπάνη, που θα επιβαρύνει τον προϋπολο¬ 
γισμό της Περιφέρειας Κεντρικής Μακεδονίας για το 
τρέχον και για τα επόμενα οικονομικά έτη, αποφασίζει: 

Εγκρίνει τον κανονισμό λειτουργίας των λαϊκών αγο¬ 
ρών και λαϊκών αγορών προϊόντων βιολογικής γεωργίας 
Μητροπολιτικής Ενότητας Θεσσαλονίκης ως εξής: 

Άρθρο Ιο 

ΣΚΟΠΟΣ 

Σκοπός του παρόντος Κανονισμού είναι η ρύθμιση 
θεμάτων για την εύρυθμη λειτουργία, την εποπτεία 
και την καθαριότητα των λαϊκών αγορών της Μητρο- 
πολιτικής Ενότητας Θεσσαλονίκης, η διασφάλιση των 
συμφερόντων του καταναλωτικού κοινού και η δημιου¬ 
ργία προϋποθέσεων που θα συμβάλλουν στον υγιή 
ανταγωνισμό. 

Αρθρο 2ο 

ΝΟΜΟΘΕΤΙΚΟ ΠΛΑΙΣΙΟ ΚΑΙ ΑΠΟΦΑΣΕΙΣ 

Το ισχύον νομοθετικό πλαίσιο που διέπει θέματα 
λαϊκών αγορών σήμερα είναι: 

1. Νόμος 2323/1995 (Α' 115) όπως τροποποιήθηκε και 
ισχύει. 

2. Νόμος 3852/2010 (ΦΕΚ Α' 87) «Πρόγραμμα Καλλι¬ 
κράτης». 


3. Νόμος 4264/2014 (ΦΕΚ. Α' 118) «Ασκηση εμπορικών 
δραστηριοτήτων εκτός καταστήματος και άλλες δια¬ 
τάξεις» όπως τροποποιήθηκε και ισχύει. 

4. Νόμος 4314/2014 (ΦΕΚ Α' 265) «Α) Για τη διαχείριση, 
τον έλεγχο και την εφαρμογή αναπτυξιακών παρεμ¬ 
βάσεων για την προγραμματική περίοδο 2014-2020, 
Β) Ενσωμάτωση της Οδηγίας 2012/17 του Ευρωπαϊκού 
Κοινοβουλίου και του Συμβουλίου της 13ης Ιουνίου 2012 
(ΕΕ Ι_ 156/16.6.2012) στο ελληνικό δίκαιο, τροποποίηση 
του Ν. 3419/2005 (Α 297) και άλλες διατάξεις». 

5. Σχέδιο προτύπου ΕΛΟΤ 1428 «Αγορές βιοκαλλιερ- 
γητών-Απαιτήσεις λειτουργίας». 

Αρθρο 3ο 

ΠΛΑΙΣΙΟ ΛΕΙΤΟΥΡΓΙΑΣ - ΟΡΙΟΟΕΤΗΣΗ 

Η προσέλευση των πωλητών (επαγγελματιών-παρα- 
γωγών) στους χώρους των λαϊκών αγορών προκειμένου 
να ασκήσουν την επαγγελματική τους δραστηριότητα, 
να μεταφέρουν πάγκους, εργαλεία και τα εμπορεύματα 
τους, επιτρέπεται να γίνεται από 06:00 έως 08:30 π.μ.. 
Οι πωλήσεις των εμπορευμάτων επιτρέπεται να γίνο¬ 
νται τις ώρες από 07:00 έως 14:30. Τις ώρες από 14:31 
έως 16:00 οι πωλητές υποχρεούνται να μαζέψουν τους 
πάγκους τους και τα εμπορεύματα τους, να καθαρίσουν 
το χώρο ευθύνης τους και να περισυλλέξουν σε ειδικές 
σακούλες τα απορρίματά τους. Η είσοδος των οχημά¬ 
των των πωλητών στο χώρο λειτουργίας των λαϊκών 
αγορών για το σκοπό αυτό δεν επιτρέπεται να γίνεται 
πριν από τις 14:00 μ μ.. 

Απαγορεύεται η διέλευση καθώς και η στάθμευση 
αυτοκινήτων στο χώρο λειτουργίας των λαϊκών αγο¬ 
ρών κατά τις ώρες λειτουργίας αυτών εξαιρουμένης 
της στάθμευσης των επαγγελματικών οχημάτων των 
πωλητών με την προϋπόθεση ότι αυτά δεν παρεμποδί¬ 
ζουν και δεν παρακωλύουν την εν γένει λειτουργία της 
λαϊκής αγοράς, τη διέλευση πεζών, την κίνηση ΑΜΕΑ, 
την είσοδο σε σχολεία και κατοικίες. 

Οι παρόδιοι ιδιοκτήτες οχημάτων θα μεριμνούν ώστε 
να μην σταθμεύουν τα οχήματα τους στους χώρους 
που ορίζεται η λειτουργία της εκάστοτε λαϊκής αγοράς 
από το προηγούμενο βράδυ. Για το σκοπό αυτό θα 
εγκατασταθούν προειδοποιητικές πινακίδες στο χώρο 
λειτουργίας της λαϊκής αγοράς και θα τοποθετούνται 
προειδοποιητικές κορδέλες που θα αναγράφουν «χώρος 
λειτουργίας λαϊκής αγοράς». 

Σε περίπτωση που διαπιστωθεί από τον Δήμο η ανά¬ 
γκη μετακίνησης της λαϊκής αγοράς προσωρινά λόγω 
έργων ή άλλων παρεμβάσεων που θα προκόψουν από 
τον επιχειρησιακό προγραμματισμό του Δήμου ή έκτα¬ 
κτης ανάγκης, ακολουθείται ότι προβλέπεται από την 
κείμενη νομοθεσία. Οι πωλητές υποχρεούνται να συμ¬ 
μορφωθούν αφού έχουν ενημερωθεί δύο εργάσιμες 
ημέρες νωρίτερα και εφόσον δύναται να μεριμνήσει ο 
Δήμος για προσωρινή μεταφορά της λαϊκής. 

Άρθρο 4ο 

ΣΥΜΜΕΤΟΧΗ ΕΝΔΙΑΦΕΡΟΜΕΝΩΝ 

Στις λαϊκές αγορές της Μητροπολιτικής Ενότητας 
Θεσσαλονίκης επιτρέπεται να δραστηριοποιούνται φυ¬ 
σικά πρόσωπα που είναι παραγωγοί ή επαγγελματίες 
πωλητές, αυτοπροσώπως, εκτός αν ορίζεται διαφορε¬ 
τικά, συνεταιριστικές οργανώσεις και αναγνωρισμένες 
ομάδες παραγωγών, εφόσον κατέχουν άδεια παραγω¬ 
γού πωλητή λαϊκών αγορών όπως αυτή ορίζεται με τις 
εκάστοτε ισχύουσες διατάξεις. 

Οι οικοτέχνες και χειροτέχνες, εφόσον τα προς πώ¬ 
ληση είδη που διαθέτουν είναι δική τους παραγωγή 
και είναι κάτοχοι άδειας παραγωγού πωλητή λαϊκών 
αγορών. 

Στις λαϊκές αγορές της Μητροπολιτικής Ενότητας 
Θεσσαλονίκης προϊόντων βιολογικής γεωργίας δραστη¬ 
ριοποιούνται αποκλειστικά και μόνον αδειούχοι φυσικά 
πρόσωπα, καθώς και Συνεταιριστικές Οργανώσεις και 
οι αναγνωρισμένες ομάδες παραγωγών αυτοτελώς, οι 
οποίες ελέγχονται και πιστοποιούνται ως ομάδες βιο- 
καλλιεργητών και πωλούν τα προϊόντα για λογαριασμό 
τους και με την επωνυμία τους σύμφωνα με τα οριζόμε¬ 
να: στον Κανονισμό (ΕΟΚ) 2092/91(1.198) του Συμβουλίου 
«Περί του βιολογικού τρόπου παραγωγής γεωργικών 
προϊόντων και των σχετικών ενδείξεων στα γεωργικά 
προϊόντα και είδη διατροφής», όπως έχει τροποποιηθεί, 
στον Κανονισμό (ΕΚ) 834/2007 (Ι_ 189) του Συμβουλίου 
«για τη βιολογική παραγωγή και επισήμανση των βιο¬ 
λογικών προϊόντων και την κατάργηση του κανονισμού 
(ΕΟΚ) 2092/91», σε συνδυασμό με τον Κανονισμό (ΕΚ) 
889/2008 και στην υπ’ αριθμ. 245090/31.1.2006 (Β' 157) 
κοινή υπουργική απόφαση των Υπουργών Εσωτερικών, 
Δημόσιας Διοίκησης και Αποκέντρωσης, Οικονομίας 
και Οικονομικών και Αγροτικής Ανάπτυξης και Τροφί¬ 
μων, «Καθορισμός συμπληρωματικών Μέτρων για την 
εφαρμογή του Κανονισμού (ΕΟΚ) 2092/91 (Ι_ 198) του 
Συμβουλίου «Περί του βιολογικού τρόπου παραγωγής 
γεωργικών προϊόντων και των σχετικών ενδείξεων στα 
γεωργικά προϊόντα και είδη διατροφής», όπως έχει τρο¬ 
ποποιηθεί και ισχύει. 

Οι αδειούχοι πωλητές λαϊκών αγορών υποχρεούνται 
να φέρουν μαζί τους τη σχετική άδεια και να την επι¬ 
δεικνύουν στα ελεγκτικά όργανα όταν τους ζητηθεί. 

Δικαίωμα συμμετοχής έχουν μόνο οι ταμειακά ενήμε¬ 
ροι πωλητές οι οποίοι διαθέτουν βεβαίωση των αρμο¬ 
δίων οργάνων. Ταμειακά ενήμεροι θεωρούνται οι πω¬ 
λητές που δεν οφείλουν ημερήσιο δικαίωμα πέραν του 
τελευταίου διμήνου (άρθρο 7, παρ. Α, του Ν. 4264/2014). 

Αρθρο 5ο 

ΧΟΡΗΓΗΣΗ ΑΔΕΙΩΝ 

Για τις νέες άδειες που θα διατίθενται σε κενούμε- 
νες θέσεις διενεργείται κλήρωση. Η ίδια διαδικασία 


ακολουθείται και σε περίπτωση προσθήκης νέων 
θέσεων - αδειών. 

Οι πωλητές, επαγγελματίες και παραγωγοί, τοποθε¬ 
τούνται σε συγκεκριμένες θέσεις μέσα στους χώρους 
των λαϊκών αγορών κατά κατηγορία πωλούμενου είδους 
(γης, θάλασσας, βιομηχανικά). 

Η κενή θέση που προέρχεται από μη ανανέωση άδειας 
ή από διαγραφή λαϊκής αγοράς, καλύπτεται από άλλο 
κάτοχο άδειας, με πάγκο αντίστοιχων διαστάσεων ή 
όπου δύναται μπορεί να επιμεριστεί σε περισσότερες 
θέσεις μικρότερων διαστάσεων όπως προβλέπεται από 
τον Κανονισμό (άρθρο 9), με την προϋπόθεση τήρησης 
της επαγγελματικής ισορροπίας. 

Οι κενές ή νέες θέσεις γνωστοποιούνται στους ενδι¬ 
αφερομένους με ανακοίνωση του τοιχοκολλάται στην 
έδρα της Διεύθυνσης Λαϊκών Αγορών και αναρτάται 
στην ιστοσελίδα της Π.Κ.Μ. τέσσερις (4) φορές ανά 
έτος (μία ανά τρίμηνο). 

Οι ενδιαφερόμενοι που θέλουν να τοποθετηθούν ως 
πωλητές στις κενές ή νέες θέσεις, υποβάλλουν αίτηση 
με τα απαιτούμενα δικαιολογητικά μέσα στην προθε¬ 
σμία που καθορίζει η ανακοίνωση. 

Οι αιτήσεις υποβάλλονται στην Διεύθυνση Λαϊκών 
Αγορών, η οποία τις κατηγοριοποιεί (νέα χορήγηση 
άδειας, προσθήκη ή αλλαγή λαϊκής αγοράς), και ελέγ¬ 
χει εάν οι σχετικές άδειες τηρούν τις προϋποθέσεις 
που ορίζονται από τις σχετικές διατάξεις του Νόμου. 

Στη συνέχεια προωθεί όσες άδειες είναι ανανεωμένες 
και ταμειακά ενήμερες στην Επιτροπή Λαϊκών Αγορών 
Μητροπολιτικής Ενότητας Θεσσαλονίκης, η οποία προ- 
χωρά στην ανάθεση των κενών ή νέων θέσεων στους 
πωλητές σύμφωνα με τις κείμενες διατάξεις. Οι αιτήσεις 
οι οποίες δεν πληρούν τα κριτήρια της ανανέωσης και 
της οικονομικής ενημερότητας θα απορρίπτονται. 

Αμοιβαία αλλαγή λαϊκής αγοράς μεταξύ παραγωγών 
πωλητών ή μεταξύ επαγγελματιών πωλητών επιτρέπε¬ 
ται με αμοιβαία δήλωση των πωλητών στην Διεύθυνση 
Λαϊκών Αγορών. Σε περίπτωση αμοιβαίας αλλαγής 
λαϊκών αγορών, οι κάτοχοι των αδειών οφείλουν να 
συνεχίσουν τη δραστηριότητα τους για τα επόμενα 
τρία χρόνια. Σε αντίθετη περίπτωση η αμοιβαία αλλαγή 
θέσεων ανακαλείται. 

Οι όροι και οι προϋποθέσεις χορήγησης αδειών λαϊκών 
αγορών στους παραγωγούς και επαγγελματίες, καθώς 
και θέματα που αφορούν σε ανανεώσεις, μεταβιβάσεις 
και άλλα συναφή, καθορίζονται σύμφωνα με τις διατά¬ 
ξεις της νομοθεσίας όπως αυτές ισχύουν κάθε φορά. 

Ειδικότερα σε ότι αφορά τη διάθεση τροφίμων, τόσο 
από τους επαγγελματίες πωλητές όσο και από τους 
παραγωγούς πωλητές, ορίζονται τα εξής: 

Εφ’ όσον πρόκειται για μεταποιημένα τρόφιμα και τρό¬ 
φιμα που διατηρούνται υπό ψύξη (συντήρηση ή κατά¬ 
ψυξη), αλλαντικά, τυροκομικά, πουλερικά και συναφή, 
των οποίων η διάθεση γίνεται επί ειδικά διασκευασμέ¬ 
νου αυτοκινήτου και γενικά επί τροχήλατου ειδικά δι¬ 
ασκευασμένου συρόμενου οχήματος, για τη χορήγηση 
της αδείας απαιτείται η έκδοση από τις αρμόδιες κατά 
περίπτωση Αρχές της Περιφέρειας (Κτηνιατρική, Υγει¬ 
ονομική κτλ) βεβαίωσης περί της καταλληλόλητας του 
οχήματος και τήρησης των προϋποθέσεων της εκάστο¬ 
τε ισχύουσας νομοθεσίας (διατήρηση αλυσίδας ψύξης, 
αποφυγή διασταυρούμενης επιμόλυνσης, προγράμματα 
καθαρισμού εξοπλισμού κτλ). 

Δεν απαιτείται η παραπάνω βεβαίωση καταλληλό- 
λητας οχήματος όταν πρόκειται για μη ευαλλοίωτα 
μεταποιημένα τροφίμων που πωλούνται σε πάγκους 
σε θερμοκρασία περιβάλλοντος (τροφίμων ειδών πα¬ 
ντοπωλείου κτλ. 

Για τις άδειες καντίνας (αυτοκινούμενη ή ρυμουλκού- 
μενη) στις λαϊκές αγορές, απαιτείται η έκδοση από τη 
Δημοτική Αρχή αδείας λειτουργίας ως «Επιχείρησης 
παρασκευής και προσφοράς τροφίμων και ποτών σε 
κινητούς ή προσωρινούς χώρους (κινητό κατάστημα- 
καντίνα)», μετά από γνωμοδότηση της Υγειονομικής 
Υπηρεσίας και σύμφωνα με το άρθρο 14 της υγειονο¬ 
μικής διάταξης Υ1 γ/ΓΠ/96967/2012 (ΦΕΚ 2718 Β'). Στην εν 
λόγω άδεια, αναγράφονται υποχρεωτικά τα είδη που 
επιτρέπεται να διαθέτουν, σύμφωνα με τη γνωμοδότηση 
της Υγειονομικής Υπηρεσίας. 

Άρθρο 6ο 

ΔΙΑΤΙΘΕΜΕΝΑ ΠΡΟΪΟΝΤΑ ΚΑΙ ΚΑΤΗΓΟΡΙΕΣ ΑΔΕΙΩΝ 
ΕΠΑΓΓΕΛΜΑΤΙΕΣ ΠΩΛΗΤΕΣ 

Οι άδειες επαγγελματία πωλητή λαϊκών αγορών δι- 
ακρίνονται στις κατωτέρω δέκα (10) κατηγορίες, όπως 
αυτές ισχύουν κάθε φορά σύμφωνα με τις διατάξεις της 
κείμενης νομοθεσίας: 

α) νωπών οπωροκηπευτικών, αβγών, κομμένων ανθέων, 
β) βιολογικών νωπών, μεταποιημένων και τυποποιη¬ 
μένων αγροτικών προϊόντων, πιστοποιημένων σύμφωνα 
με τις ισχύουσες διατάξεις, που φέρουν το ειδικό σήμα 
αναγνώρισης ως βιολογικών προϊόντων, 
γ) νωπών αλιευτικών προϊόντων (θαλάσσης, γλυκέων 
υδάτων, ιχθυοκαλλιέργειας), 
δ) κατεψυγμένων ειδών αλιείας - αλιευμάτων, λαχανι¬ 
κών, σφολιάτας και παρασκευασμάτων ζύμης, 
ε) ειδών κυλικείου (σύμφωνα με τις ισχύουσες υγειο¬ 
νομικές διατάξεις), 

στ) μέσων συσκευασίας (χάρτινες - πλαστικές σακού¬ 
λες), εκμετάλλευση χημικών τουαλετών, 
ζ) ειδών ένδυσης, νεωτερισμών, φο μπιζού, λευκών ει¬ 
δών, ψιλικών, καθώς και ειδών υπόδησης και δερμάτινων 
ειδών (τσάντες, ζώνες, πορτοφόλια), 
η) ειδών υαλοπωλείου, πλαστικών με το μέτρο, εκ¬ 
κλησιαστικών ειδών, καθώς και ειδών παντοπωλείου 
(μη εδώδιμα), 

θ) ειδών και υποβοηθητικών καλλιέργειας ανθοκομικής 
(πήλινες, πλαστικές γλάστρες, χώμα), καλλωπιστικών 
φυτών, πολλαπλασιαστικού υλικού (φυτώρια κηπευτικών, 
δενδρυλλίων οπωροφόρων, αμπέλου). Ειδικά, η πώληση 
πολλαπλασιαστικού υλικού, επιτρέπεται μόνον από τους 
πωλητές που πληρούν τις προϋποθέσεις που ορίζει ο 
Ν. 1564/1985 (ΦΕΚ Α' 164), ως ισχύει, και των υπουργικών 
αποφάσεων που εκδόθηκαν κατ’ εξουσιοδότηση του, 
ι) ειδών παντοπωλείου (τρόφιμα σε στερεά ή υγρή 
μορφή, εδώδιμα, τυροκομικά και αλλαντικά), χαρτιού 
ατομικής ή οικιακής φροντίδας, καθώς και ξηρών καρ¬ 
πών, μελιού, ζαχαρωδών προϊόντων, τυποποιημένου 
κομμένου καφέ. 

Κάθε πωλητής κάτοχος επαγγελματικής άδειας επι¬ 
τρέπεται να πωλεί προϊόντα από περισσότερες κατη¬ 
γορίες, και ειδικότερα ως εξής: 
α) κατηγορίες α', β' και ι' 

β) κατηγορίες ε' και στ' (πλην της εκμετάλλευσης 
χημικών τουαλετών) * και 
γ) κατηγορίες ζ', η’ και θ'. 


* για λόγους αποφυγής διασταυρούμενης επιμόλυνσης 
των τροφίμων της καντίνας 
Αλλαγή κατηγορίας επιτρέπεται μόνο από τις κατηγο¬ 
ρίες στ', ζ', η', θ' και γ', στις κατηγορίες α', β', γ', δ', και 
ε' καθώς και μεταξύ των κατηγοριών α', β', γ', δ' και ε'. 

ΠΑΡΑΓΩΓΟΙ ΠΩΛΗΤΕΣ 

Τα προϊόντα που δύνανται να διαθέτουν οι παραγωγοί 
πρέπει να είναι αποκλειστικά δικής τους παραγωγής και 
οικοτεχνίας, να συμφωνούν με τους όρους και προϋ¬ 
ποθέσεις για τη διάθεση αγροτικών προϊόντων όπως 
αυτοί κάθε φορά ισχύουν και είναι τα εξής: 

(α) αβγά σφραγισμένα με το διακριτικό αριθμό του 
παραγωγού, 

(β) άνθη, καλλωπιστικά φυτά και κηπευτικό χώμα που 
δεν έχει υποστεί βιομηχανική επεξεργασία. 

(Υ) ελιές, 

(δ) οίνος εμφιαλωμένος, ο οποίος έχει παραχθεί, 
εμφιαλωθεί και επισημανθεί, σύμφωνα με την κείμενη 
ενωσιακή και εθνική αμπελοοινική νομοθεσία, 

(ε) ελαιόλαδο συσκευασμένο, όπως ορίζεται στην 
απόφαση 323902/18.09.2009 (Β' 2026) «Συμπληρωματικά 
μέτρα του Κανονισμού 1019/2002», 

(στ) μέλι τυποποιημένο, 

(ζ) ξηροί καρποί, 

(η) οπωροκηπευτικά, 

(θ) όσπρια, 

(ι) πουλερικά και κουνέλια που πληρούν τους κανόνες 
ασφάλειας και υγιεινής των τροφίμων, σύμφωνα με την 
κείμενη νομοθεσία, 

(ια) μεταποιημένα ή συσκευασμένα ή τυποποιημένα 
προϊόντα οικοτεχνίας, ιδίως μαρμελάδες, γλυκά του 
κουταλιού, προϊόντα ντομάτας, τσίπουρο, τσικουδιά, 
ρακί, παραδοσιακά ζυμαρικά, βότανα και αρτύματα, 

(ιβ) νωπά αλιευτικά προϊόντα θάλασσας, γλυκών υδά¬ 
των, ιχθυοκαλλιέργειας, 

(ιγ) λοιπά αγροτικά προϊόντα, 

(ιδ) τυροκομικά προϊόντα, εφόσον έχουν παραχθεί 
σε εγκεκριμένη εγκατάσταση, φέρουν σήμανση ανα¬ 
γνώρισης (κωδικό αριθμό έγκρισης), σύμφωνα με τους 
Κανονισμούς (ΕΚ) 852/2004 και 853/2004, έχουν συμ¬ 
μορφωθεί με τις απαιτήσεις της κείμενης νομοθεσίας 
για την επισήμανση και κατά τη μεταφορά και πώληση 
τους τηρούνται οι απαιτήσεις του Κεφαλαίου III του 
Παραρτήματος II του Κανονισμού (ΕΚ) 852/2004, και 
(ιε) αλλαντικά, εφόσον έχουν παραχθεί σε εγκεκριμέ¬ 
νες και πιστοποιημένες μονάδες παραγωγών και τηρού¬ 
νται οι όροι υγιεινής και ασφάλειας, σύμφωνα με την 
εθνική και ενωσιακή νομοθεσία. 

Απαγορεύεται αυστηρά η πώληση μανιταριών που 
δεν προέρχονται από αδειοδοτημένη εγκατάσταση 
παραγωγής. 

Οι άδειες των παραγωγών πωλητών δύναται να ανα- 
φέρονται σε περισσότερα του ενός προϊόντα (άρθρο 9, 
παρ. 2, Ν. 4264/2014) 

ΠΑΡΑΓΩΓΟΙ ΠΩΛΗΤΕΣ ΠΡΟΪΟΝΤΩΝ 
ΒΙΟΛΟΓΙΚΗΣ ΓΕΩΡΓΙΑΣ 

α) Αβγών σφραγισμένων με το διακριτικό αριθμό του 
παραγωγού. 

β) Ανθέων, φυτών, φυτάριων που προορίζονται προς 
φύτευση για την παραγωγή φυτών, 
γ) Οπωροκηπευτικών. 

δ) Ελιών. 

ε) Λαδιού τυποποιημένου, 
στ) Μελισσοκομικών προϊόντων 
ζ) Ξηρών καρπών στη φυσική τους κατάσταση, 
η) Οσπρίων (φασόλια, φακές κ.λπ.). 
θ) Λοιπών αγροτικών προϊόντων στη φυσική τους 
κατάσταση για τα οποία εφαρμόζονται οι εκάστοτε 
ρυθμίσεις της εθνικής ή ενωσιακής νομοθεσίας κατά 
την παραγωγή προϊόντων βιολογικής γεωργίας (π.χ. 
εδώδιμων φυτών-μανιταριών κ.λπ.). 

ι) Παραδοσιακών πιστοποιημένων οικοτεχνικών αγρο¬ 
τικών προϊόντων συσκευασμένων - τυποποιημένων και 
μεταποιημένων (π.χ. μαρμελάδες, κομπόστες, γλυκά του 
κουταλιού, κρασί, τσίπουρο, τσικουδιά, ρακί, προϊόντα 
τομάτας κ.λπ.), παρασκευασμένων από πιστοποιημένες 
πρώτες ύλες πρωτογενούς βιολογικής παραγωγής του 
ιδίου του παραγωγού πιστοποιημένα και στη διαδικα¬ 
σία παρασκευής τους και βοτάνων-αρτυμάτων, που δεν 
έχουν υποστεί βιομηχανική επεξεργασία, 
ια) Πουλερικών νωπών. 

Τα ανωτέρω προϊόντα, για να διατεθούν στις λαϊ¬ 
κές αγορές προϊόντων βιολογικής γεωργίας, πρέπει να 
πληρούν τις διατάξεις της κοινοτικής και εθνικής νο¬ 
μοθεσίας όσον αφορά το βιολογικό τρόπο παραγωγής 
επισήμανσης και διάθεσης, όπως εκάστοτε ισχύει. 

Άρθρο 7ο 

ΟΡΟΙ ΚΑΙ ΠΡΟΫΠΟΘΕΣΕΙΣ ΔΙΑΘΕΣΗΣ 
ΑΓΡΟΤΙΚΩΝ ΠΡΟΪΟΝΤΩΝ 

Οι όροι και προϋποθέσεις διάθεσης αγροτικών προϊ¬ 
όντων στις λαϊκές αγορές περιγράφονται στην κείμενη 
εθνική και ενωσιακή νομοθεσία, καθώς και στον Κώδικα 
Τροφίμων και Ποτών, στις διατάξεις της κείμενης Κτη¬ 
νιατρικής Νομοθεσίας, στους Κανόνες Διακίνησης και 
Εμπορίας Προϊόντων και Παροχής Υπηρεσιών (ΔΙ.Ε.Π.Π.Υ.) 
και στις ισχύουσες υγειονομικές, κτηνιατρικές και λοιπές 
διατάξεις καθώς και στο άρθρο 17 του Ν. 4264/2014 
(ΦΕΚ Α' -118) όπως αυτό κάθε φορά ισχύει. 

Τα προϊόντα πρέπει να πληρούν τους όρους υγιει¬ 
νής και ασφάλειας των τροφίμων, όπως ορίζονται κάθε 
φορά στην κείμενη εθνική και ενωσιακή νομοθεσία, κα¬ 
θώς και στον Κώδικα Τροφίμων και Ποτών, στις διατά¬ 
ξεις της κείμενης Κτηνιατρικής Νομοθεσίας, στους Κα¬ 
νόνες Διακίνησης και Εμπορίας Προϊόντων και Παροχής 
Υπηρεσιών (ΔΙ.Ε.Π.Π.Υ.) και στις ισχύουσες υγειονομικές 
και λοιπές διατάξεις. 

Αρθρο 8ο 
ΟΡΟΙ ΛΕΙΤΟΥΡΓΙΑΣ 

Α. Οι χώροι λειτουργίας των λαϊκών αγορών φέρουν 
διαγράμμιση και αρίθμηση των διατιθέμενων θέσεων, 
με ειδικό ακρυλικό ανεξίτηλο κίτρινο χρώμα πάχους 
δέκα (10) εκατοστών. 

Η ευθύνη για τη διαγράμμιση των θέσεων ανήκει στην 
Περιφέρεια Κεντρικής Μακεδονίας. 

Ο σχεδιασμός και η διαδικασία της διαγράμμισης 
διασφαλίζει την ομαλή και άνετη διέλευση των επι¬ 
σκεπτών, την έλευση των οχημάτων εκτάκτου ανάγκης 
(ασθενοφόρο, πυροσβεστική κ.λπ.,), καθώς επίσης και 
όποια άλλη πρόβλεψη είναι αναγκαία, για την ομαλή 
διενέργεια της λαϊκής αγοράς. 

Β. Απαγορεύεται η αυθαίρετη αλλαγή θέσεων από 
τους πωλητές λαϊκών αγορών, η αυθαίρετη αλλαγή των 


προβλεπόμενων διαστάσεων των πάγκων, η δραστηρι- 
οποίηση στους χώρους των λαϊκών αγορών ελλείψει 
της σχετικής άδειας και η διάθεση προϊόντων από μη 
εγκεκριμένο πάγκο. 

Οι πωλητές υποχρεούνται να καταλαμβάνουν αποκλει¬ 
στικά και μόνο τη θέση που τους παραχωρήθηκε από 
την αρμόδια αρχή και να μην εμποδίζουν τη λειτουρ¬ 
γία των όπισθεν αυτών ευρισκομένων καταστημάτων, 
καθώς επίσης και των πεζοδρομίων για την ελεύθερη 
διέλευση των πεζών. 

Η παρουσία των κατόχων αδειών είναι υποχρεωτική 
ενώ σε κάθε άλλη περίπτωση και όπου δημιουργείται 
η ανάγκη αναπλήρωσης απαιτείται η ανάλογη έγκριση 
από την αρμόδια αρχή και σύμφωνα με την ισχύουσα 
νομοθεσία κάθε φορά. 

Απαγορεύεται η εγκατάσταση πωλητών στους δια¬ 
δρόμους των χώρων πώλησης, οι οποίοι πρέπει να είναι 
ελεύθεροι για την διέλευση των καταναλωτών, καθώς 
επίσης και η είσοδος κάθε τροχοφόρου κατά τις ώρες 
λειτουργίας της λαϊκής αγοράς πλην των ωρών έναρξης 
για την εκφόρτωση των εμπορευμάτων. 

Αρθρο 9ο 
ΘΕΣΕΙΣ ΠΩΛΗΤΩΝ 

Κάθε λαϊκή αγορά χωρίζεται σε τομέα παραγωγών 
πωλητών και σε τομέα επαγγελματιών πωλητών, σύμ¬ 
φωνα με την σχετική ισχύουσα απόφαση της Περιφέρει¬ 
ας Κεντρικής Μακεδονίας περί «Συστήματος διακριτό- 
τητας μεταξύ παραγωγών και επαγγελματιών πωλητών 
λαϊκών αγορών». 

Οι επαγγελματίες πωλητές, που δεν διαθέτουν 
προϊόντα γης, άνθη, αλιείας και ιχθυοκαλλιέργειας και 
ειδών τροφίμων, τοποθετούνται στην αρχή ή στο τέλος 
των λαϊκών αγορών, με τρόπο που να τους καθιστά 
διακριτούς από τους άλλους πωλητές των παραπάνω 
κατηγοριών. 

Οι πωλητές αλιευτικών προϊόντων τοποθετούνται 
χωριστά από τους υπόλοιπους παραγωγούς ή επαγ- 
γελματίες πωλητές και σε σημεία όπου υπάρχει απο¬ 
χέτευση και σε κάθε περίπτωση στον οικείο τομέα για 
κάθε πωλητή. 

Ειδική μέριμνα λαμβάνεται για την τοποθέτηση εντός 
του χώρου λειτουργίας των λαϊκών αγορών, των ειδικά 
διασκευασμένων οχημάτων (αυτοκινούμενα ή ρυμουλ- 
κούμενα) και των οχημάτων ειδών κυλικείου. 

Πωλητής λαϊκών αγορών, επαγγελματίας ή παραγω¬ 
γός, που απουσιάζει αδικαιολόγητα πέραν του τριμήνου 
από τη λαϊκή αγορά, στερείται της θέσης του. 

Ρητά απαγορεύεται στους δικαιούχους η υπεκμίσθωση 
της θέσης που κατέχουν. 

Με απόφαση του οικείου Δημοτικού Συμβουλίου, η 
οποία εγκρίνεται από τον οικείο περιφερειάρχη, καθο¬ 
ρίζεται ο ανώτατος αριθμός θέσεων πωλητών για όλες 
τις λαϊκές αγορές που λειτουργούν στην χωρική του 
αρμοδιότητα, ο οποίος συναρτάται με τον πληθυσμό 
του Δήμου βάσει τελευταίας απογραφής. Ο υφιστάμε¬ 
νος αριθμός αδειών δεν δύναται να μειωθεί. 

Οι διαστάσεις των θέσεων και των πάγκων στις λαϊκές 
αγορές της Μητροπολιτικής Ενότητας Θεσσαλονίκης, 
εκτός των περιπτώσεων όπου χρησιμοποιούνται ειδικά 
διασκευασμένα οχήματα ή ρυμουλκούμενα καθορίζονται 
ως εξής: 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


24491 


Για όλους του πωλητές που δραστηριοποιούνται στις 
λαϊκές αγορές εντός του πολεοδομικού συγκροτήματος 
Θεσσαλονίκης, επαγγελματίες και παραγωγούς, μήκος 
θέσης όπως ορίζεται παρακάτω ανά κατηγορία, πλάτος 
θέσης δύο (2) μέτρα για τους πωλητές προϊόντων γης 
θάλασσας και δύο και μισό (2,5) μέτρα για τους πωλητές 
βιομηχανικών ειδών, με διαδρόμους εκατέρωθεν δύο 
θέσεων μήκους σαράντα (40) εκατοστών. 

Α. ΕΝΤΟΣ ΠΟΛΕΟΔΟΜΙΚΟΥ ΣΥΓΚΡΟΤΗΜΑΤΟΣ 
ΘΕΣΣΑΛΟΝΙΚΗΣ 

1. Επαγγελματίες πωλητές: 

α) νωπών οπωροκηπευτικών, αβγών, κομμένων ανθέων: 
3 μέτρα. 

β) βιολογικών νωπών, μεταποιημένων και τυποποιη¬ 
μένων αγροτικών προϊόντων, πιστοποιημένων σύμφωνα 
με τις ισχύουσες διατάξεις, που φέρουν το ειδικό σήμα 
αναγνώρισης ως βιολογικών προϊόντων: 3 μέτρα. 

γ) νωπών αλιευτικών προϊόντων (θαλάσσης, γλυκέων 
υδάτων, ιχθυοκαλλιέργειας): 3 μέτρα. 

δ) κατεψυγμένων ειδών αλιείας - αλιευμάτων, λαχανι¬ 
κών, σφολιάτας και παρασκευασμάτων ζύμης: 5 μέτρα. 

ε) ειδών κυλικείου (σύμφωνα με τις ισχύουσες υγειο¬ 
νομικές διατάξεις): 5 μέτρα. 

στ) μέσων συσκευασίας (χάρτινες - πλαστικές σακού¬ 
λες), εκμετάλλευση χημικών τουαλετών: 2 μέτρα. 

ζ) ειδών ένδυσης, νεωτερισμών, φο μπιζού, λευκών ει¬ 
δών, ψιλικών, καθώς και ειδών υπόδησης και δερμάτινων 
ειδών (τσάντες, ζώνες, πορτοφόλια): 5 μέτρα. 

η) ειδών υαλοπωλείου, πλαστικών με το μέτρο, εκ¬ 
κλησιαστικών ειδών, καθώς και ειδών παντοπωλείου 
(μη εδώδιμα): 5 μέτρα. 

θ) ειδών και υποβοηθητικών καλλιέργειας ανθοκομικής 
(πήλινες, πλαστικές γλάστρες, χώμα), καλλωπιστικών 
φυτών, πολλαπλασιαστικού υλικού (φυτώρια κηπευτικών, 
δενδρυλλίων οπωροφόρων, αμπέλου). Ειδικά, η πώληση 
πολλαπλασιαστικού υλικού, επιτρέπεται μόνον από τους 
πωλητές που πληρούν τις προϋποθέσεις που ορίζει ο 
Ν. 1564/1985 (ΦΕΚ Α' 164), ως ισχύει, και των υπουργικών 
αποφάσεων που εκδόθηκαν κατ’ εξουσιοδότηση του: 
5 μέτρα. 

ι) ειδών παντοπωλείου (τρόφιμα σε στερεά ή υγρή 
μορφή, εδώδιμα, τυροκομικά και αλλαντικά), χαρτιού 
ατομικής ή οικιακής φροντίδας, καθώς και ξηρών καρ¬ 
πών, μελιού, ζαχαρωδών προϊόντων, τυποποιημένου 
κομμένου καφέ: 5 μέτρα. 

Οι επαγγελματικές άδειες με πωλούμενα είδη που 
δεν ανήκουν στις παραπάνω κατηγορίες (κατηγορίες α) 
έως ι)), εξακολουθούν να ισχύουν έως την αποχώρηση 
των κατόχων τους. 

Πωλητής λαϊκών αγορών ο οποίος διαθέτει πωλού¬ 
μενα είδη που ανήκουν σε περισσότερες από μία κα¬ 
τηγορίες, το μήκος του πάγκου του καθορίζεται ως 
το μεγαλύτερο προβλεπόμενο μεταξύ των κατηγοριών. 

2. Παραγωγοί πωλητές: 

α) αβγά σφραγισμένα με το διακριτικό αριθμό του 
παραγωγού: 2 μέτρα. 

β) άνθη, καλλωπιστικά φυτά και κηπευτικό χώμα που 
δεν έχει υποστεί βιομηχανική επεξεργασία: 3 μέτρα, 
γ) ελιές: 3 μέτρα. 

δ) οίνος εμφιαλωμένος, ο οποίος έχει παραχθεί, εμ¬ 
φιαλωθεί και επισημανθεί, σύμφωνα με την κείμενη 
ενωσιακή και εθνική αμπελοοινική νομοθεσία: 2 μέτρα. 


ε) ελαιόλαδο συσκευασμένο, όπως ορίζεται στην 
απόφαση 323902/18.09.2009 (Β'2026) «Συμπληρωματικά 
μέτρα του Κανονισμού 1019/2002»: 2 μέτρα, 
στ) μέλι τυποποιημένο: 2 μέτρα, 
ζ) ξηροί καρποί: 3 μέτρα, 
η) οπωροκηπευτικά: 3 μέτρα, 
θ) όσπρια: 3 μέτρα. 

ι) πουλερικά και κουνέλια που πληρούν τους κανόνες 
ασφάλειας και υγιεινής των τροφίμων, σύμφωνα με την 
κείμενη νομοθεσία: 5 μέτρα. 

ια) μεταποιημένα ή συσκευασμένα ή τυποποιημένα 
προϊόντα οικοτεχνίας, ιδίως μαρμελάδες, γλυκά του 
κουταλιού, προϊόντα ντομάτας, τσίπουρο, τσικουδιά, 
ρακί, παραδοσιακά ζυμαρικά, βότανα και αρτύματα: 

3 μέτρα. 

ιβ) νωπά αλιευτικά προϊόντα θάλασσας, γλυκών υδά¬ 
των, ιχθυοκαλλιέργειας: 3 μέτρα, 
ιγ) λοιπά αγροτικά προϊόντα: 3 μέτρα, 
ιδ) τυροκομικά προϊόντα, εφόσον έχουν παραχθεί 
σε εγκεκριμένη εγκατάσταση, φέρουν σήμανση ανα¬ 
γνώρισης (κωδικό αριθμό έγκρισης), σύμφωνα με τους 
Κανονισμούς (ΕΚ) 852/2004 και 853/2004, έχουν συμ¬ 
μορφωθεί με τις απαιτήσεις της κείμενης νομοθεσίας 
για την επισήμανση και κατά τη μεταφορά και πώλη¬ 
ση τους τηρούνται οι απαιτήσεις του Κεφαλαίου III 
του Παραρτήματος II του Κανονισμού (ΕΚ) 852/2004: 

4 μέτρα. 

ιε) αλλαντικά, εφόσον έχουν παραχθεί σε εγκεκριμέ¬ 
νες και πιστοποιημένες μονάδες παραγωγών και τηρού¬ 
νται οι όροι υγιεινής και ασφάλειας, σύμφωνα με την 
εθνική και ενωσιακή νομοθεσία: 4 μέτρα. 

Πωλητής λαϊκών αγορών ο οποίος διαθέτει πωλού¬ 
μενα είδη που ανήκουν σε περισσότερες από μία κα¬ 
τηγορίες, το μήκος του πάγκου του καθορίζεται ως 
το μεγαλύτερο προβλεπόμενο μεταξύ των κατηγοριών. 

Όσοι από τους παραγωγούς πωλητές εμφανίζονται 
στο Μητρώο πωλητών με μήκος πάγκου 4 μέτρα, έχουν 
το δικαίωμα να το διατηρήσουν μέχρι την αποχώρηση 
τους. 

Β. ΕΚΤΟΣ ΠΟΛΕΟΔΟΜΙΚΟΥ ΣΥΓΚΡΟΤΗΜΑΤΟΣ 
ΘΕΣΣΑΛΟΝΙΚΗΣ 

1. Επαγγελματίες πωλητές: 

α) νωπών οπωροκηπευτικών, αβγών, κομμένων ανθέων: 

5 μέτρα. 

β) βιολογικών νωπών, μεταποιημένων και τυποποιη¬ 
μένων αγροτικών προϊόντων, πιστοποιημένων σύμφωνα 
με τις ισχύουσες διατάξεις, που φέρουν το ειδικό σήμα 
αναγνώρισης ως βιολογικών προϊόντων: 5 μέτρα. 

γ) νωπών αλιευτικών προϊόντων (θαλάσσης, γλυκέων 
υδάτων, ιχθυοκαλλιέργειας): 3 μέτρα. 

δ) κατεψυγμένων ειδών αλιείας - αλιευμάτων, λαχανι¬ 
κών, σφολιάτας και παρασκευασμάτων ζύμης: 5 μέτρα. 

ε) ειδών κυλικείου (σύμφωνα με τις ισχύουσες υγειο¬ 
νομικές διατάξεις): 5 μέτρα. 

στ) μέσων συσκευασίας (χάρτινες - πλαστικές σακού¬ 
λες), εκμετάλλευση χημικών τουαλετών: 2 μέτρα. 

ζ) ειδών ένδυσης, νεωτερισμών, φο μπιζού, λευκών 
ειδών, ψιλικών, καθώς και ειδών υπόδησης και δερμάτι¬ 
νων ειδών (τσάντες, ζώνες, πορτοφόλια): 7 μέτρα. 

η) ειδών υαλοπωλείου, πλαστικών με το μέτρο, εκκλη¬ 
σιαστικών ειδών, καθώς και ειδών παντοπωλείου (μη 
εδώδιμα): 7 μέτρα. 

θ) ειδών και υποβοηθητικών καλλιέργειας ανθοκομικής 
(πήλινες, πλαστικές γλάστρες, χώμα), καλλωπιστικών 
φυτών, πολλαπλασιαστικού υλικού (φυτώρια κηπευτικών, 
δενδρυλλίων οπωροφόρων, αμπέλου). Ειδικά, η πώληση 
πολλαπλασιαστικού υλικού, επιτρέπεται μόνον από τους 
πωλητές που πληρούν τις προϋποθέσεις που ορίζει ο 
Ν. 1564/1985 (ΦΕΚ Α'164), ως ισχύει, και των υπουργικών 
αποφάσεων που εκδόθηκαν κατ’ εξουσιοδότηση του: 
7 μέτρα. 

ι) ειδών παντοπωλείου (τρόφιμα σε στερεά ή υγρή 
μορφή, εδώδιμα, τυροκομικά και αλλαντικά), χαρτιού 
ατομικής ή οικιακής φροντίδας, καθώς και ξηρών καρ¬ 
πών, μελιού, ζαχαρωδών προϊόντων, τυποποιημένου 
κομμένου καφέ: 7 μέτρα. 

Οι επαγγελματικές άδειες με πωλούμενα είδη που 
δεν ανήκουν στις παραπάνω κατηγορίες (κατηγορίες 
α) έως ι), εξακολουθούν να ισχύουν έως την αποχώρη¬ 
ση των κατόχων τους. Εφόσον οι εν λόγω πωλητές το 
επιθυμούν, μπορούν μετά από αίτηση τους να εντα¬ 
χθούν σε συναφή κατηγορία πωλούμενου είδους από 
τις προαναφερθείσες. 

Πωλητής λαϊκών αγορών ο οποίος διαθέτει πωλού¬ 
μενα είδη που ανήκουν σε περισσότερες από μία κα¬ 
τηγορίες, το μήκος του πάγκου του καθορίζεται ως 
το μεγαλύτερο προβλεπόμενο μεταξύ των κατηγοριών. 
2. Παραγωγοί πωλητές 

α) αβγά σφραγισμένα με το διακριτικό αριθμό του 
παραγωγού: 2 μέτρα. 

β) άνθη, καλλωπιστικά φυτά και κηπευτικό χώμα που 
δεν έχει υποστεί βιομηχανική επεξεργασία: 4 μέτρα, 
γ) ελιές: 4 μέτρα. 

δ) οίνος εμφιαλωμένος, ο οποίος έχει παραχθεί, εμ¬ 
φιαλωθεί και επισημανθεί, σύμφωνα με την κείμενη 
ενωσιακή και εθνική αμπελοοινική νομοθεσία: 2 μέτρα. 

ε) ελαιόλαδο συσκευασμένο, όπως ορίζεται στην 
απόφαση 323902/18.09.2009 (Β'2026) «Συμπληρωματικά 
μέτρα του Κανονισμού 1019/2002»: 2 μέτρα, 
στ) μέλι τυποποιημένο: 2 μέτρα, 
ζ) ξηροί καρποί: 3 μέτρα, 
η) οπωροκηπευτικά: 4 μέτρα, 
θ) όσπρια: 3 μέτρα. 

ι) πουλερικά και κουνέλια που πληρούν τους κανόνες 
ασφάλειας και υγιεινής των τροφίμων, σύμφωνα με την 
κείμενη νομοθεσία: 5 μέτρα. 

ια) μεταποιημένα ή συσκευασμένα ή τυποποιημένα 
προϊόντα οικοτεχνίας, ιδίως μαρμελάδες, γλυκά του 
κουταλιού, προϊόντα ντομάτας, τσίπουρο, τσικουδιά, 
ρακί, παραδοσιακά ζυμαρικά, βότανα και αρτύματα: 3 
μέτρα. 

ιβ) νωπά αλιευτικά προϊόντα θάλασσας, γλυκών υδά- 
των, ιχθυοκαλλιέργειας: 3 μέτρα, 
ιγ) λοιπά αγροτικά προϊόντα: 3 μέτρα, 
ιδ) τυροκομικά προϊόντα, εφόσον έχουν παραχθεί 
σε εγκεκριμένη εγκατάσταση, φέρουν σήμανση ανα¬ 
γνώρισης (κωδικό αριθμό έγκρισης), σύμφωνα με τους 
Κανονισμούς (ΕΚ) 852/2004 και 853/2004, έχουν συμ¬ 
μορφωθεί με τις απαιτήσεις της κείμενης νομοθεσίας 
για την επισήμανση και κατά τη μεταφορά και πώλη¬ 
ση τους τηρούνται οι απαιτήσεις του Κεφαλαίου III 
του Παραρτήματος II του Κανονισμού (ΕΚ) 852/2004: 
4 μέτρα. 

ιε) αλλαντικά, εφόσον έχουν παραχθεί σε εγκεκρι¬ 
μένες και πιστοποιημένες μονάδες παραγωγών και 


τηρούνται οι όροι υγιεινής και ασφάλειας, σύμφωνα με 
την εθνική και ενωσιακή νομοθεσία: 4 μέτρα. 

Πωλητής λαϊκών αγορών ο οποίος διαθέτει πωλού¬ 
μενα είδη που ανήκουν σε περισσότερες από μία κα¬ 
τηγορίες, το μήκος του πάγκου του καθορίζεται ως 
το μεγαλύτερο προβλεπόμενο μεταξύ των κατηγοριών. 

Όσοι από τους παραγωγούς πωλητές εμφανίζονται 
στο Μητρώο πωλητών με μήκος πάγκου 4 μέτρα, έχουν 
το δικαίωμα να το διατηρήσουν μέχρι την αποχώρηση 
τους. 

Γ. ΛΑΪΚΕΣ ΑΓΟΡΕΣ ΒΙΟΛΟΓΙΚΗΣ ΚΑΛΛΙΕΡΓΕΙΑΣ 

Γ ια τους πωλητές που δραστηριοποιούνται στις λαϊ¬ 
κές αγορές βιολογικής καλλιέργειας: 

α) Αβγών σφραγισμένων με το διακριτικό αριθμό του 
παραγωγού: 2 μέτρα. 

β) Ανθέων, φυτών, φυτάριων που προορίζονται προς 
φύτευση για την παραγωγή φυτών: 4 μέτρα, 
γ) Οπωροκηπευτικών: 4 μέτρα, 
δ) Ελιών: 4 μέτρα, 
ε) Λαδιού τυποποιημένου: 2 μέτρα, 
στ) Μελισσοκομικών προϊόντων: 2 μέτρα, 
ζ) Ξηρών καρπών στη φυσική τους κατάσταση: 4 μέτρα, 
η) Οσπρίων (φασόλια, φακές κ.λπ.): 4 μέτρα, 
θ) Λοιπών αγροτικών προϊόντων στη φυσική τους 
κατάσταση για τα οποία εφαρμόζονται οι εκάστοτε 
ρυθμίσεις της εθνικής ή ενωσιακής νομοθεσίας κατά 
την παραγωγή προϊόντων βιολογικής γεωργίας (π.χ. 
εδώδιμων φυτών-μανιταριών κ.λπ.): 4 μέτρα. 

ι) Παραδοσιακών πιστοποιημένων οικοτεχνικών αγρο¬ 
τικών προϊόντων συσκευασμένων - τυποποιημένων και 
μεταποιημένων (π.χ. μαρμελάδες, κομπόστες, γλυκά του 
κουταλιού, κρασί, τσίπουρο, τσικουδιά, ρακί, προϊόντα 
τομάτας κ.λπ.), παρασκευασμένων από πιστοποιημένες 
πρώτες ύλες πρωτογενούς βιολογικής παραγωγής του 
ίδιου του παραγωγού πιστοποιημένα και στη διαδικα¬ 
σία παρασκευής τους και βοτάνων-αρτυμάτων, που δεν 
έχουν υποστεί βιομηχανική επεξεργασία: 4 μέτρα, 
ια) Πουλερικών νωπών: 5 μέτρα. 

Πωλητής λαϊκών αγορών ο οποίος διαθέτει πωλού¬ 
μενα είδη που ανήκουν σε περισσότερες από μία κα¬ 
τηγορίες, το μήκος του πάγκου του καθορίζεται ως 
το μεγαλύτερο προβλεπόμενο μεταξύ των κατηγοριών. 

Στις νέες λαϊκές αγορές που θα ιδρυθούν θα ληφθεί 
μέριμνα ώστε οι πωλητές προϊόντων γης (επαγγελμα- 
τίες ή παραγωγοί) να δικαιούνται για τις μεν λαϊκές 
αγορές εντός του πολεοδομικού συγκροτήματος μήκος 
πάγκου τεσσάρων (4) μέτρων για τις δε λαϊκές αγορές 
εκτός πολεοδομικού συγκροτήματος μήκος πάγκου πέ¬ 
ντε (5) μέτρων. 

Αρθρο 10ο 

ΥΠΟΧΡΕΩΣΕΙΣ ΠΩΛΗΤΩΝ 

Οι πωλητές υποχρεούνται να έχουν αναρτημένη μπρο¬ 
στά στον πάγκο των προϊόντων τους και σε εμφα¬ 
νές σημείο, πινακίδα, διαστάσεων σελίδας Α4 (210*297 
χιλιοστά) χρώματος πράσινου οι παραγωγοί πωλητές, 
μπλε οι επαγγελματίες πωλητές και για τους πωλη¬ 
τές στις Λαϊκές Αγορές Βιολογικών Προϊόντων με την 
ΟΝΟΜΑΣΙΑ «ΑΔΕΙΑ ΠΑΡΑΓΩΓΟΥ ΠΩΛΗΤΗ ΠΡΟΪΟΝΤΩΝ 
ΒΙΟΛΟΓΙΚΗΣ ΓΕΩΡΓΙΑΣ», πράσινου ανοικτού χρώματος, 
σχήματος ορθογωνίου παραλληλογράμμου, ύψους 0,14 
μ. και πλάτους 0,20 μ, στην οποία θα αναγράφουν το 

ονοματεπώνυμο ή την επωνυμία, την ιδιότητα του πω- 
λητή (επαγγελματίας ή παραγωγός ή παραγωγός βιο¬ 
λογικών προϊόντων), τον αριθμό Μητρώου πωλητή, τον 
αριθμό αδείας, τον τόπο παραγωγής των προϊόντων 
(για τους παραγωγούς), τον Α.Φ.Μ. 

Οι πωλητές υποχρεούνται να τοποθετούν πινακίδες 
σε κάθε προϊόν με την ονομασία, την τιμή πώλησης, την 
ποιότητα και τον τόπο προέλευσης αυτού. 

Στις λαϊκές αγορές βιολογικών προϊόντων ορίζεται ότι 
οι πωλητές υποχρεούνται να τοποθετούν πινακίδες σε 
κάθε προϊόν, με τις ενδείξεις κατά σειρά - Ονομασία 
προϊόντος- Ποικιλία και ποιότητα- Προέλευση- Τιμή πώ¬ 
λησης ανά μονάδα μέτρησης και τις κατά περίπτωση 
ενδείξεις «προϊόν βιολογικής γεωργίας» ή «προϊόν βιολο¬ 
γική γεωργίας σε μεταβατικό στάδιο» και να αναρτούν 
σε εμφανές σημείο της θέσης τους (πάγκο) το πιστο¬ 
ποιητικό του Οργανισμού Ελέγχου και Πιστοποίησης 
(ΟΕ&Π), με τον κωδικό και το όνομα του κατόχου. 

Τα προς πώληση είδη πρέπει να είναι τοποθετημένα 
κατάλληλα έτσι ώστε να εξασφαλίζονται οι συνθήκες 
υγιεινής καθαριότητας αυτών. 

Τα μεταποιημένα τρόφιμα που καταναλώνονται χω¬ 
ρίς άλλη επεξεργασία (λ.χ. ελιές, τουρσιά, προϊόντα 
ζαχαροπλαστικής, γενικά είδη τροφίμων παντοπωλείου 
κτλ.) επιβάλλεται να προστατεύονται από τις ρυπάνσεις 
του περιβάλλοντος γιαυτό και θα εκτίθενται προς πώ¬ 
ληση καλυμμένα με κατάλληλο για τα τρόφιμα υλικό 
(διαφανές πλαστικό, ανθεκτικές μεμβράνες κτλ.) ή σε 
ειδικές προθήκες. Απαγορεύεται η έκθεση στο περιβάλ¬ 
λον ευαλλοίωτων τροφίμων που απαιτούν τη διαρκή 
συντήρηση τους σε ψυγείο. 

Οι πωλητές πρέπει να έχουν απαραίτητα μαζί τους 
όλα τα παραστατικά έγγραφα τα οποία προβλέπονται 
από τις κείμενες διατάξεις και τα οποία οφείλουν να 
επιδεικνύουν στα αρμόδια ελεγκτικά όργανα. 

Ολοι οι πωλητές ή παραγωγοί που χειρίζονται τρό¬ 
φιμα (πλην των αμιγώς αγροτικών μη μεταποιημένων 
προϊόντων οπωρολαχανικών) υποχρεούνται να έχουν 
πιστοποιητικό υγείας σε ισχύ, που θεωρείται ανά πε¬ 
νταετία σύμφωνα με τις υγειονομικές διατάξεις. 

Να διαθέτουν Τριπλότυπα Δελτία Αποστολής στα 
οποία θα αναγράφονται με ευθύνη τους οι ποσότητες 
κατά είδος, που θα προσκομίζουν στη Λαϊκή Αγορά 
για την πώληση τους, καθώς και τις αδιάθετες ποσό¬ 
τητες όταν αποχωρούν, τα οποία θα ελέγχονται από 
τους υπαλλήλους στους οποίους ανατίθεται από τους 
αρμόδιους φορείς η είσπραξη του ημερήσιου τέλους. 

Οι πωλητές υποχρεούνται να έχουν ζυγιστικές και 
ταμειακές μηχανές, σύμφωνα με την κείμενη νομοθεσία 
και τοποθετημένα σε τέτοια θέση ώστε ο καταναλωτής 
να μπορεί να ελέγξει το βάρος και την τιμή των αγο¬ 
ραζόμενων ειδών. 

Να τηρούν όλες τις φορολογικές, αγορανομικές, αστυ¬ 
νομικές, υγειονομικές και αστυκτηνιατρικές διατάξεις. 

Απαγορεύεται αυστηρά η ανάρμοστη συμπεριφο¬ 
ρά των πωλητών λαϊκών αγορών όπως και η διάθεση 
προϊόντων εκτός της καθορισμένης θέσης. 

Οι πωλητές οφείλουν να φροντίζουν: 

• για την εξασφάλιση της καθαριότητας των χώρων 
λειτουργίας των λαϊκών αγορών, ειδικότερα υποχρε- 
ούνται αμέσως μετά τη λήξη του χρόνου της λαϊκής 
αγοράς να φροντίζουν οι ίδιοι (ο καθένας χωριστά) 
για την καθαριότητα του χώρου των καθώς και την 


συγκέντρωση των απορριμμάτων που έχει δημιουργήσει 
ο καθένας σε σακούλες ή δοχεία. 

• να μη προκαλούν οχλήσεις στους περίοικους, οσμές, 
ρυπάνσεις, θορύβους και ζημιές στις κατοικίες της πε¬ 
ριοχής. 

• Απαγορεύεται αυστηρά η καύση ακατάλληλων 
υλικών (τελάρα, πλαστικά, λάστιχα κτλ) με σκοπό τη 
θέρμανση. 

Ιδιαίτερη μέριμνα θα πρέπει να υπάρχει από τους 
πωλητές νωπών αλιευτικών προϊόντων για τη συλλογή 
και απομάκρυνση κάθε μορφής υπολειμμάτων ή απορ¬ 
ριμμάτων. 

Επισημαίνεται ιδιαίτερα ότι απαγορεύεται αυστηρά ο 
καθαρισμός των ψαριών. 

Με την ίδια ευθύνη πρέπει οι πωλητές να μεταφέρουν 
από τους χώρους της αγοράς τα εμπορεύματα που δεν 
διατέθηκαν, τα κενά είδη συσκευασίας και γενικά κάθε 
είδους εργαλείο το μέγιστο μία (1) ώρα μετά τη λήξη 
του ωραρίου λειτουργίας των λαϊκών αγορών, σύμφωνα 
με την παρ. 2 του άρθρου 3 του Ν. 4264/2014, απαγο¬ 
ρευμένης της εγκατάλειψης όλων αυτών. 

Οι κάτοχοι άδειας πωλητή λαϊκών αγορών οφείλουν: 

Να τηρούν την καθαριότητα και την ευταξία των 
χώρων που καταλαμβάνουν οι πάγκοι πώλησης των 
προϊόντων τους. 

Να φροντίζουν για τον τακτικό καθαρισμό, την συντή¬ 
ρηση το βάψιμο και, όπου απαιτείται, την απολύμανση 
των επιφανειών και πάγκων έκθεσης των προϊόντων 
τους και να τον αντικαθιστούν όταν παρουσιάζει φθορά 
σε βαθμό που δεν είναι δυνατός ο επιμελής καθαρι¬ 
σμός των επιφανειών του. Συνιστώνται οι ανοξείδωτες 
επιφάνειες. Όλα τα μεταλλικά τμήματα των πάγκων 
(σωλήνες τεντών, πόδια, βάσεις κτλ) πρέπει να βάφονται 
επιμελώς ανά τακτά χρονικά διαστήματα ώστε να μη 
οξειδώνονται. 

Να μην καταλαμβάνουν κοινόχρηστους ή ιδιωτικούς 
χώρους, εκτός των ορίων της καθορισμένης θέσης 
που κατέχουν σύμφωνα με την άδεια τους. Επίσης να 
μην προεξέχουν οι πάγκοι ή τα εμπορεύματα από τα 
όρια της ειδικής διαγράμμισης της θέσης που νόμιμα 
κατέχουν. 

Να τηρούν το ωράριο λειτουργίας των λαϊκών αγορών. 

Να προσέρχονται αυτοπροσώπως ή να αναπληρώνο¬ 
νται νομίμως σύμφωνα με τις κείμενες διατάξεις. 

Να μη χρησιμοποιούν ή προκαλούν φθορά σε ξένη 
περιουσία. 

Να τηρούν του κανόνες υγιεινής και να διατηρούν σε 
ειδικά κλειστούς κάδους ή καλά κλεισμένες σακούλες 
τα απορρίμματα που παράγουν κατά την διάρκεια λει¬ 
τουργίας των λαϊκών αγορών. 

Να μην παρακωλύουν με κανένα τρόπο την υπηρεσία 
καθαριότητας στην εκτέλεση του έργου της. 

Να απομακρύνουν τους πάγκους πώλησης των ειδών, 
τα προϊόντα που δεν έχουν πωληθεί και τα κενά είδη 
συσκευασίας, μέσα στο προκαθορισμένο νόμιμο ωράριο 
λειτουργίας των λαϊκών αγορών. 

Απαγορεύεται στους πωλητές η τοποθέτηση εγκα¬ 
ταστάσεων, πάγκων κ.λπ. σε άλλη μέρα από εκείνη της 
λειτουργίας της αγοράς ή η εγκατάλειψη των ειδών 
αυτών μετά τη λειτουργία της. 

Σε περίπτωση μη συμμόρφωσης, θα επισύρονται οι 
προβλεπόμενες κυρώσεις για αυθαίρετη κατάληψη κοι¬ 
νόχρηστου χώρου. 

Άρθρο 11ο 
ΕΛΕΓΧΟΙ 

Την αρμοδιότητα ελέγχου των λαϊκών αγορών σύμ¬ 
φωνα με την κείμενη νομοθεσία έχουν: 

(α) οι υπηρεσίες και τα όργανα της Γενικής Γραμμα- 
τείας Εμπορίου του Υπουργείου Ανάπτυξης και Αντα¬ 
γωνιστικότητας, 

(β) οι υπηρεσίες και τα όργανα της Γ ενικής Γ ραμ- 
ματείας Καταναλωτή του Υπουργείου Ανάπτυξης και 
Ανταγωνιστικότητας, 

(γ) οι υπηρεσίες και τα όργανα των Περιφερειών, 

(δ) οι υπηρεσίες και τα όργανα των Διευθύνσεων 
Αγροτικής Οικονομίας και Κτηνιατρικής των Περιφε¬ 
ρειών και Περιφερειακών Ενοτήτων, 

(ε) οι υπηρεσίες και τα όργανα του Ενιαίου Φορέα 
Ελέγχου Τροφίμων, 

(στ) οι αρμόδιες υπηρεσίες των δήμων, 

(ζ) οι Υπηρεσίες του Λιμενικού Σώματος, στην περιοχή 
της δικαιοδοσίας τους, 

(η) η Ελληνική Αστυνομία, 

(θ) το Σώμα Δίωξης Οικονομικού Εγκλήματος (ΣΔΟΕ) 
και οι Τελωνειακός Αρχές. 

Αρθρο 12ο 
ΗΜΕΡΗΣΙΟ ΤΕΛΟΣ 

Ο κάθε πωλητής, για να συμμετέχει σε λαϊκή αγορά 
της Μητροπολιτικής Ενότητας Θεσσαλονίκης, θα κατα¬ 
βάλλει το αντίστοιχο ημερήσιο τέλος με τη διαδικασία 
που ορίζουν οι εκάστοτε ισχύουσες διατάξεις. 

Κάθε σχετικό θέμα με το ημερήσιο τέλος όπως το 
ύψος αυτού, η διαδικασία και τρόπος καταβολής αυτού 
κ.ο.κ., ρυθμίζεται με απόφαση του Περιφερειακού Συμ¬ 
βουλίου Κεντρικής Μακεδονίας. 

Οι πωλητές λαϊκών αγορών απαλλάσσονται από το 
ημερήσιο τέλος εφόσον δεν προσέρχονται λόγω ανι¬ 
κανότητας προς εργασία, η οποία διαρκεί περισσότε¬ 
ρο από ένα (1) μήνα και βεβαιώνεται από τον αρμόδιο 
ασφαλιστικό φορέα ή λόγω ανωτέρας βίας. 

Αρθρο 13ο 

ΠΟΙΝΙΚΕΣ ΚΑΙ ΔΙΟΙΚΗΤΙΚΕΣ ΚΥΡΩΣΕΙΣ 

Όποιος παρεμποδίζει τον ασκούμενο έλεγχο ή αρ- 
νείται με οποιονδήποτε τρόπο να παραδώσει στους 
αρμόδιους υπαλλήλους κάθε στοιχείο απαραίτητο για 
τη διεξαγωγή του ελέγχου, όπως ιδίως τα παραστατικά 
εμπορίας και διακίνησης, τιμωρείται με φυλάκιση. Παρε- 
μπόδιση ελέγχου θεωρείται και η απόκρυψη των απαι- 
τούμενων στοιχείων ή η παραποίηση των στοιχείων 
αυτών ή η ψευδής παράθεση τους. 

Όποιος χωρίς άδεια ασκεί δραστηριότητα του 
Ν. 4264/2014 (ΦΕΚ Α'-118) τιμωρείται με ποινή φυλάκι¬ 
σης τουλάχιστον έξι (6) μηνών. 

α) Όποιος διαθέτει τρόφιμα μη ασφαλή ή ακατάλληλα 
για την ανθρώπινη κατανάλωση τιμωρείται με φυλάκιση 
τουλάχιστον τριών (3) μηνών. 

β) Όποιος διαθέτει τρόφιμα μη ασφαλή ή επιβλαβή 
για την υγεία τιμωρείται με φυλάκιση τουλάχιστον έξι 
(6) μηνών. 

γ) Όποιος αναμιγνύει παράνομα και πωλεί είδη δια¬ 
φορετικών ποιοτήτων τιμωρείται με φυλάκιση. 

Όποιος παραποιεί ή νοθεύει άλλα είδη βιοτικής ανά¬ 
γκης πλην τροφίμων ή εν γνώσει του κατέχει προς 


εμπορία ή πωλεί τέτοια είδη, τιμωρείται με φυλάκιση 
τουλάχιστον τριών (3) μηνών. 

Όποιος παραβαίνει τις διατάξεις των άρθρων 13 και 16 
Ν. 4264/2014(Φ.Ε.Κ. 118 Α' περί πρόσληψης υπαλλήλου) 
τιμωρείται με φυλάκιση τουλάχιστον τριών (3) μηνών. 

Σε περίπτωση που η βεβαίωση της τριμελούς επι¬ 
τροπής του άρθρου 11 περιέχει αναληθή ή ανακριβή 
στοιχεία, καθένα από τα υπογράφοντα μέλη τιμωρείται 
με φυλάκιση τουλάχιστον ενός (1) έτους. 

Ανεξάρτητα από τις ανωτέρω ποινικές κυρώσεις, επι¬ 
βάλλονται τα εξής διοικητικά πρόστιμα: 

α) για παντελή έλλειψη άδειας υπαίθριου εμπορίου, 
πρόστιμο πέντε χιλιάδες (5.000) ευρώ και για μη κατοχή 
ισχύουσας άδειας κατά τη στιγμή του ελέγχου πρόστιμο 
πεντακόσια (500) ευρώ. Στην περίπτωση αυτή, σχετικά 
με τον τρόπο και τη διαδικασία επιβολής προστίμου 
ορίζεται ότι εφόσον ο ελεγχόμενος δηλώσει ενυπόγρα¬ 
φα στο πεδίο «ΑΠΟΨΕΙΣ ΕΛΕΓΧΟΜΕΝΟΥ» ότι διαθέτει 
μεν άδεια σε ισχύ αλλά δεν την φέρει μαζί του κατά 
τη στιγμή του ελέγχου και θα την προσκομίσει στον 
προϊστάμενο της αρμόδιας υπηρεσίας ελέγχου εντός 
δυο (2) εργάσιμων ημερών, τότε τα ελεγκτικά όργανα 
επιβάλουν μεν σε βάρος του το διοικητικό πρόστιμο 
των πέντε χιλιάδων (5.000) ευρώ, αλλά εφόσον την 
προσκομίσει κατά τα ανωτέρω, τότε ο προϊστάμενος 
αυτός επιβάλει πρόστιμο 500 ευρώ για την παράβαση 
μη κατοχής τη στιγμή του ελέγχου, 

β) για πώληση προϊόντων που δεν αναγράφονται στην 
άδεια, πρόστιμο χιλίων (1.000) ευρώ, 

γ) για αυθαίρετη αλλαγή χώρου, μη τήρηση ωραρίου, 
πώληση προϊόντων εκτός του καθορισμένου χώρου της 
λαϊκής αγοράς, μη αυτοπρόσωπη προσέλευση, πρόστιμο 
πεντακοσίων (500) ευρώ για κάθε μια από τις εν λόγω 
παραβάσεις, 

- για μη τοποθέτηση ζυγού σε εμφανές σημείο, πρό¬ 
στιμο σύμφωνα με το άρθρο 102 παράγραφος 15 της 
υπουργικής απόφασης υπ’ αριθμ. Α2-718/2014 (ΦΕΚ 2090/ 
Β'/31-07-2014) όπως κάθε φορά ισχύει, 

- για μη τοποθέτηση πινακίδων σε κάθε προϊόν με 
τις ενδείξεις της τιμής πώλησης ή της ποιότητας ή της 
προέλευσης του προϊόντος, πρόστιμο σύμφωνα με το 
άρθρο 1 παράγραφος 5α και β της υπουργικής από¬ 
φασης υπ’ αριθμ. Α2-718/2014 (ΦΕΚ 2090/Β731-07-2014) 
όπως κάθε φορά ισχύει, 

- για μη αναγραφή της αληθούς προέλευσης του προϊ¬ 
όντος πρόστιμο σύμφωνα με το άρθρο 1 παράγραφος 5ε 
της υπουργικής απόφασης υπ’ αριθμ. Α2-718/2014 (ΦΕΚ 
2090/Β731-07-2014) όπως κάθε φορά ισχύει, 

- για μη τοποθέτηση ειδικής πινακίδας με τον αριθμό 
της άδειας, το όνομα του κατόχου και τα λοιπά απαι- 
τούμενα στοιχεία, πρόστιμο επτακοσίων (700) ευρώ. 

δ) για διάθεση προϊόντων τα οποία δεν συνοδεύονται 
από τα παραστατικά που προβλέπονται από τις κείμε¬ 
νες διατάξεις πρόστιμο πέντε χιλιάδων (5.000) ευρώ και 
για διάθεση προϊόντων που συνοδεύονται από παραποι¬ 
ημένα ή με ανακριβή στοιχεία παραστατικά, πρόστιμο 
χιλίων (1000) ευρώ. 

ε) για χρήση ελαττωματικών ή μη εγκεκριμένων μέ¬ 
τρων, σταθμών και ζυγών, κατά τη ζύγιση ή στάθμιση 
των προϊόντων, πρόστιμο σύμφωνα με το άρθρο 102 
παράγραφος 10 Βα της υπουργικής απόφασης υπ’ αριθμ. 
Α2-718/2014 (ΦΕΚ 2090/Β731-07-2014) όπως κάθε φορά 
ισχύει, 

- για την με οποιονδήποτε τρόπο παραποίηση της 
ζύγισης (ελλειποβάρεια), πρόστιμο σύμφωνα με το άρ¬ 
θρο 102 παράγραφος 14 της υπουργικής απόφασης υπ’ 
αριθμ. Α2-718/2014 (ΦΕΚ 2090/Β731 -07-2014) όπως κάθε 
φορά ισχύει. 

στ) για αναπλήρωση του πωλητή ή πρόσληψη υπαλ¬ 
λήλου από αυτόν, χωρίς την τήρηση των διατάξεων του 
Ν. 4264/2014, πρόστιμο πεντακοσίων (500) ευρώ. 

ζ) για πώληση προϊόντων εκτός του καθορισμένου 
ωραρίου και χώρου της λαϊκής αγοράς, πρόστιμο πε¬ 
ντακοσίων (500) ευρώ. 

2. Η άδεια άσκησης υπαίθριου εμπορίου ανακαλείται 
υποχρεωτικά από την αρχή που την έχει εκδώσει, στις 
ακόλουθες περιπτώσεις: 

α) Εάν διαπιστωθεί η ύπαρξη λόγου για τον οποίο η 
χορήγηση της άδειας στο συγκεκριμένο πρόσωπο δεν 
έπρεπε να γίνει ή διαπιστωθεί με οποιονδήποτε τρόπο 
από αρμόδια υπηρεσία ότι εν υφίσταται πλέον μία από 
τις προϋποθέσεις που απαιτούνται για τη χορήγηση 
αυτής. 

β) Εάν διαπιστωθεί ότι η άσκηση του υπαίθριου εμπο¬ 
ρίου διενεργείται από πρόσωπο που δεν αναπληρώνει 
νόμιμα, σύμφωνα με τις ισχύουσες διατάξεις, τον κάτοχο 
της συγκεκριμένης άδειας. 

γ) Στην περίπτωση της με οποιονδήποτε τρόπο μετα¬ 
βίβασης της άδειας, εκτός από τη νόμιμη αναπλήρωση. 

3. Πωλητής λαϊκών αγορών, επαγγελματίας ή παραγω¬ 
γός, που απουσιάζει αδικαιολόγητα πέραν του τριμήνου 
από τη λαϊκή αγορά, στερείται της θέσης του. 

4. Στην περίπτωση των Λαϊκών Αγορών Βιολογικών 
Προϊόντων για την πώληση προϊόντων χωρίς την απαι- 
τούμενη πιστοποίηση με βάση το άρθρο 18 επιβάλλε¬ 
ται διοικητικό πρόστιμο ύψους τριών χιλιάδων (3.000) 
ευρώ. 

Σε κάθε περίπτωση, όταν οι αρμόδιες ελεγκτικές 
υπηρεσίες του άρθρου 30 διαπιστώνουν Παράβαση ή/ 
και παρατυπίες που αφορούν τους κανόνες βιολογικής 
παραγωγής, ενημερώνουν άμεσα την αρμόδια υπηρεσία 
του Υπουργείου Αγροτικής Ανάπτυξης και Τροφίμων για 
περαιτέρω ενέργειες. 

5. Για τις λοιπές παραβάσεις, που δεν ορίζονται στην 
παράγραφο 1, με απόφαση της αρχής που χορηγεί τη 
συγκεκριμένη άδεια, επιβάλλεται πρόστιμο από τριακό¬ 
σια (300) έως πέντε χιλιάδες (5.000) ευρώ, ανάλογα με 
τη βαρύτητα και τη συχνότητα της παράβασης. 

Σε περίπτωση που επιβληθεί πρόστιμο περισσότερες 
από τρεις φορές στον ίδιο αδειούχο, εντός τριών (3) 
ετών, η αρμόδια αρχή ανακαλεί οριστικά την άδεια. 

Κάθε είδους εμπορεύματα που διακινούνται στην αγο¬ 
ρά με οποιοδήποτε τρόπο, χωρίς αυτός που τα διαθέτει 
να κατέχει απαιτούμενη άδεια πωλητή ή συνιστούν πα¬ 
ράνομη απομίμηση προϊόντων τα οποία κυκλοφορούν 
νόμιμα στην αγορά ή κυκλοφορούν κατά παράβαση του 
ΚΒΣ, κατάσχονται και καταστρέφονται. 

Η κατάσχεση των προϊόντων επιβάλλεται από τα αρ¬ 
μόδια ελεγκτικά όργανα της αστυνομίας και τα Κλιμά¬ 
κια Ελέγχου Λαϊκών Αγορών και Υπαιθρίου Εμπορίου 
(ΚΕΛΑΥΕ) - Ν. 3982/2011, άρθρο 74. 

Ιδιαίτερη προσοχή συνίσταται στους ιχθυοπώλες, 
ακριβώς λόγω της φύσης των προϊόντων τους, οι οποί¬ 
οι υποχρεούνται να καθαρίζουν καλά το χώρο και να 
συλλέγουν τα απορρίμματα με επιμέλεια. 


Με ίδια ευθύνη, οι πωλητές πρέπει να μεταφέρουν 
από τους χώρους της αγοράς τα εμπορεύματα που δεν 
διατέθηκαν, τα κενά είδη συσκευασίας και γενικά κάθε 
είδους εργαλείου μετά τη λήξη της αγοράς και όπως 
κανονίζεται από το άρθρο 1 του παρόντος. 

Απαγορεύεται αυστηρά η τοποθέτηση - παντός φορ¬ 
τηγού αυτοκινήτου, των πωλητών της λαϊκής αγοράς: 
δίπλα σε γωνίες των κάθετων δρόμων (παρεμπόδιση 
κυκλοφορίας οχημάτων συμπολιτών μας) επάνω σε πε¬ 
ζοδρόμια όπισθεν των πάγκων τους κ.λπ. 

Οι παραβάτες τιμωρούνται με χρηματικό πρόστιμο 
κατά περίπτωση όπως αυτά καθορίζονται από τον Κ.Ο.Κ. 

Αρθρο 14ο 

ΕΚΔΟΣΗ -ΑΝΑΝΕΩΣΗ ΑΔΕΙΩΝ 

Οι άδειες εκδίδονται ή ανανεώνονται όπως καθορίζε¬ 
ται κάθε φορά από την ισχύουσα νομοθεσία. 

Για την έκδοση ή ανανέωση αδειών, προϋπόθεση 
αποτελεί η βεβαίωση της υπηρεσίας περί μη οφειλής 
ημερήσιου δικαιώματος, η οποία χορηγείται εφόσον ο 
πωλητής δεν οφείλει ημερήσιο δικαίωμα για διάστημα 
πέραν του τελευταίου διμήνου από την έκδοση ή ανα¬ 
νέωση της άδειας. 

ΑΝΑΝΕΩΣΗ ΑΔΕΙΑΣ ΕΠΑΓΓΕΛΜΑΤΙΑ ΠΩΛΗΤΗ 

Η διάρκεια της άδειας είναι αόριστη και ανακαλεί¬ 
ται αυτοδικαίως μόλις εκλείψει ο λόγος για τον οποίο 
χορηγήθηκε. Για το σκοπό αυτόν κάθε τρία (3) χρόνια 
ο αδειούχος καταθέτει προς την αρμόδια αρχή που 
εξέδωσε την άδεια: 

Α) φορολογική ενημερότητα 

Β) Ασφαλιστική ενημερότητα 

Γ) Υπεύθυνη δήλωση του Ν. 1599/1986 ότι συνεχίζουν 
να συντρέχουν στο πρόσωπο του οι προϋποθέσεις χο¬ 
ρήγησης της άδειας. 

Σε περίπτωση που εκλείψει ο λόγος χορήγησης της 
άδειας, ο αδειούχος οφείλει να το δηλώσει εντός 10 
εργάσιμων ημερών στην αρχή που εξέδωσε την άδεια. 
Σε περίπτωση παράλειψης, υπέχει την ποινική ευθύνη 
που προβλέπεται από τον νόμο. 

Για την ανανέωση άδειας επαγγελματία πωλητή υπο¬ 
βάλλονται εντός της προβλεπόμενης προθεσμίας τα 
παραπάνω κύρια δικαιολογητικά: 

Α) βεβαίωση φορολογικής ενημερότητας της αρμό¬ 
διας ΔΟΥ. 

Β) βεβαίωση ασφαλιστικής ενημερότητας του ασφα¬ 
λιστικού φορέα. 

Γ) Ε1, Ε3 και εκκαθαριστικά σημειώματα φορολογικών 
δηλώσεων για τα τελευταία τρία έτη. 

Δ) βεβαίωση άσκησης δραστηριοτήτων από το σύ¬ 
στημα ΤΑΧΙ Σ της Γ ενικής Γ ραμματείας Πληροφοριακών 
Συστημάτων. 

Ε) Πιστοποιητικό υγείας, σύμφωνα με τη με αριθμό 
ΥΙγ/Γ.Π/οικ 35797/2012 (Β' 1199) υπουργική απόφαση. 

ΣΤ) υπεύθυνη δήλωση του Ν. 1599/1986 στην οποία ο 
ενδιαφερόμενος θα δηλώνει υπεύθυνα ότι δεν ασκεί 
άλλο επάγγελμα ο ίδιος και ότι δεν. έχει συνταξιοδο- 
τηθεί λόγω γήρατος ή αναπηρίας από οποιοδήποτε 
ασφαλιστικό φορέα. 

Τα αιτήματα ανανέωσης επαγγελματικών αδειών 
θα απευθύνονται και θα κατατίθενται στην Διεύθυνση 
Λαϊκών Αγορών, η οποία θα εξετάζει το σύνολο των 



24496 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


δικαιολογητικών που θα προσκομίζονται και θα προβαί¬ 
νει στις διαδικασίες που προβλέπει η εκάστοτε ισχύ- 
ουσα νομοθεσία. 

ΑΝΑΝΕΩΣΗ ΑΔΕΙΑΣ ΠΑΡΑΓΩΓΟΥ ΠΩΛΗΤΗ 

Η άδεια παραγωγού πωλητή λαϊκών αγορών ισχύει για 
όσο χρόνο αναγράφεται στη βεβαίωση της Τριμελούς 
Επιτροπής του άρθρου 11 του Ν.4264/2014, όπως ισχύει, 
για κάθε προϊόν, με ελάχιστο χρόνο ισχύος τους δύο 
(2) μήνες και μέγιστο τους δώδεκα (12) μήνες. Η άδεια 
παραγωγού πωλητή λαϊκών αγορών ανανεώνεται, μία ή 
περισσότερες φορές, για ίσο χρόνο κάθε φορά, για κάθε 
προϊόν. Κατά την ανανέωση της άδειας, σύμφωνα κάθε 
φορά με τις ισχύουσες διατάξεις και διαδικασίες, λαμβά- 
νονται υπόψη και αναγράφονται οι αδιάθετες ποσότη¬ 
τες προϊόντων, τα οποία συντηρούνται επί μακράν, μετά 
την περίοδο συγκομιδής, χωρίς να υφίστανται ουσιώδεις 
αλλοιώσεις των ποιοτικών τους χαρακτηριστικών που 
δεν εξαντλήθηκαν το προηγούμενο χρονικό διάστημα 
ισχύος της άδειας. 

ΑΝΑΝΕΩΣΗ ΑΔΕΙΑΣ ΠΑΡΑΓΩΓΟΥ ΠΩΛΗΤΗ 
ΒΙΟΛΟΓΙΚΗΣ ΚΑΛΛΙΕΡΓΕΙΑΣ: 

Η άδεια παραγωγού πωλητή λαϊκών αγορών ισχύει για 
όσο χρόνο αναγράφεται στη βεβαίωση της Τ ριμελούς 
Επιτροπής του άρθρου 11 του Ν. 4264/2014, όπως ισχύει, 
για κάθε προϊόν, με ελάχιστο χρόνο ισχύος τους δύο 
(2) μήνες και μέγιστο τους δώδεκα (12) μήνες. Η άδεια 
παραγωγού πωλητή λαϊκών αγορών ανανεώνεται, μία 


ή περισσότερες φορές, για ίσο χρόνο κάθε φορά, για 
κάθε προϊόν. 

Αρθρο 15ο 

ΙΣΧΥΣ ΤΟΥ ΚΑΝΟΝΙΣΜΟΥ 

Ο κανονισμός αυτός συντάχθηκε για να ρυθμίσει τυ¬ 
χόν προβλήματα των λαϊκών αγορών και να ενισχύσει 
την εύρυθμη λειτουργία αυτών και υπερισχύει κάθε άλ¬ 
λης αντίθετης με αυτόν διάταξης. 

Η εφαρμογή του παρόντος κανονισμού είναι υποχρε¬ 
ωτική για όλους γενικά τους συναλλασσόμενους πω- 
λητές που δραστηριοποιούνται στις λαϊκές αγορές της 
Μητροπολιτικής Ενότητας Θεσσαλονίκης. 

Τα άρθρα του παρόντος κανονισμού θα εφαρμόζονται 
σύμφωνα με τις ισχύουσες διατάξεις και όπως αυτές θα 
τροποποιούνται και ισχύουν κάθε φορά. 

Η ισχύς του Κανονισμού αυτού αρχίζει από τη δημο¬ 
σίευση του στην Εφημερίδα της Κυβέρνησης. 

Το Περιφερειακό Συμβούλιο Κεντρικής Μακεδονίας 
μπορεί με αποφάσεις του να τροποποιεί τον παρόντα 
Κανονισμό για την αντιμετώπιση τυχόν νέων θεμάτων 
που ανακύπτουν σχετικά με την εύρυθμη λειτουργία 
των λαϊκών αγορών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΑΝΤΩΝΙΟΣ ΓΥΦΤΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.βί. 9 τ - β-ιπαϊΙ: ννβόιτΐ33ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*020205618091 500 1 2 * - 












































































